5. Lånoptagelse i henhold til låneramme 2020 (Åben)
Tidl. politisk behandling
Forventet sagsgang
ØK, BY
Lovgrundlag
Philip Nielsen
SAGENS INDHOLD
Byrådet skal i denne sag tage stilling til lånoptagelse vedrørende 2020. I Budget 2020-23 er der for 2020 
indarbejdet lånoptagelse på jordforsyningsområdet på 10,2 mio. kr. og 1,3 mio. kr. på det skattefinansierede 
område til lån til betaling af ejendomsskat. 
 
Lånerammen er et udtryk for kommunens mulighed for lånoptagelse, og den opgøres som summen af de 
udgifter, der er afholdt på udgiftsområder, der giver låneadgang i budgetåret.
Der kan lånes op til 85 % af udgifterne til arealerhvervelse af bebygget eller ubebygget landbrugsjord, 
frugtplantage, gartneri og planteskole samt til ubebyggede arealer. Lånerammen på jordforsyningsområdet 
kan opgøres til 12,4 mio. kr., som relaterer sig til køb af jord i Hinnerup til udstykning til kommende 
boligområder.
 
Kommunerne har på det skattefinansierede område primært låneadgang til energibesparende 
foranstaltninger og indefrysning af ejendomsskatter. Job og Økonomi har opgjort denne del af lånerammen 
til 15,9 mio. kr. for 2020. Lånerammen på 15,9 mio. kr. vedrører primært den midlertidige 
indefrysningsordning for stigninger i betaling for ejendomsskat. Da staten indfrier indefrysningsbeløbene i 
2024 er der ikke indarbejdet budget til lånoptagelse til den midlertidige ordning. 
Der er i budgettet for 2020 indarbejdet lånoptagelse på 1,3 mio. kr. til den permanente ordning, hvor 
borgerne har mulighed for at ansøge om lån til betaling af ejendomsskat og tilslutningsudgifter. Da der ikke 
har været nettoudgifter i 2020 er der ikke låneramme til den permanente ordning i 2020.
ØKONOMI
Job og Økonomi indstiller, at der hjemtages lån på jordforsyningsområdet på 12,4 mio. kr. Lånet foreslås, 
at være variabelt forrentet og indfries i takt med, at den jord, som lånet er relateret til, bliver solgt. Med et 
variabelt forrentet lån er der ingen kursrisiko ved indfrielse af lånet til de aftalte terminer.
INDSTILLING
Direktøren for Job og Økonomi indstiller til Byrådet:
1.
At der optages et 25-årigt lån til jordforsyningsområdet på 12,4 mio. kr. med variabel rente i 
KommuneKredit. 
2.
At anlægsbevilling på 12,4 mio. kr. med tilhørende rådighedsbeløb til lånoptagelsen godkendes. 
Rådighedsbeløbet finansieres delvist af et rådighedsbeløb på 10,2 mio. kr. afsat i 2020, der overføres 
til 2021 og delvist af et tillæg til rådighedsbeløb på 2,2 mio. kr., som finansieres via 
kassebeholdningen.  
BESLUTNING
Byråd
23-03-2021 19:00
Sagsnr. MOD-2020-00241
DokID: 
Sagsbehandler: Åse Bruun 
Julie Johnsen (tinj)
Økonomiudvalget, 16. marts 2021:
Fraværende: Ingen.
Indstilles godkendt.  
 
Byrådet, 23. marts 2021:
Fraværende: Ingen.
Godkendt.
Bilag
